Viroloogia
Viroloogia ehk viirusõpetus on viirusi uuriv teadusharu. Viroloogia uurib viiruste struktuuri, liigitust ja evolutsiooni, peremeesorganismi rakkude nakatamise ja ärakasutamise viise ning mõju peremeesorganismile, viirushaigusi, viiruste eraldamist ja kasvatamist ning kasutamist teaduses ja meditsiinis. Viroloogiat loetakse mikrobioloogia või meditsiini alamdistsipliiniks.